 Ron Jeremy: Òṣèré tó ti ṣe Blue film fún ọdún 40 ti wọ gàù pẹlú ẹsùn ìfipábánilòpọ Gbajugbaja ni arakunrin Ron Jeremy ni agbo oṣere Blue film to si ti kopa ninu fiimu to ju 1700 lọ. Agbẹjọrọ ijọba ni ilu Los Angeles lo fi lede bẹẹ fun awọn oniroyin. Awọn obinrin naa ni iṣẹlẹ naa waye ni ọdun 2004. Amọ, lọwọlọwọ bayii, Jeremy n jẹjọ ẹsun ifipaba obinrin mẹrin mii lọpọ laarin ọdun 2014 si 2019. Arakunrin Jeremy to jẹ ẹni ọdun mẹtadinlaadọrin ti kopa ninu fiimu ibalopọ ta mọ si Blue film to ti le ni ẹgbẹrun ati ẹẹdẹgbẹrin 1700 lati igba to ti bẹrẹ ṣiṣẹ ere naa ni ogoji ọdun sẹyin. Arakunrin Jeremy ti orukọ rẹ gangan n jẹ Ronald Jeremy Hyatt foju bale ẹjọ ni Osu Kẹfa ọdun yii fun ẹsun ifipabanilopọ. Awọn obinrin to fi ẹsun naa kan an jẹ ẹni ọdun marundinlọgbon, ọgbọn ọdun, mẹtalelọgbọn ati mẹrindinlaadọta ọdun. Agbẹjọrọ fun Jeremy sọ wi pe ko jẹbi ẹsun kankan ti wọn fi kan an, ati wi pe awọn obinrin ni wọn ti ara mọ. O fikun pe o ti le ni obinrin ẹgbẹrun mẹrin ti Jeremy ti balopọ, ti wọn si gbadun rẹ lai fi ẹsun ifipabanilopọ kan an. Nibayii, Arakunrin Jeremy n koju ẹsun ifipabanilopọ ati fifi ọwọ kan ni lọna aitọ oniga-ogun laarin obinrin mẹtalelogun. Mr Jeremy wo iwe Guiness Book of World Records gẹgẹ bi ọkunrin to kopa julọ ninu filmu to n safihan ibalopọ, iyẹn Blue Film, ti wọn si ṣe fiimu Porn Star: The Legend of Ron Jeremy fun ni ọdun 2001 lati sọ itan aye rẹ. Bakan naa ni o ti kopa ninu fiimu Hollywood bii Moby, Guns N Roses, Armin Van Buuren, LMFAOs Sexy ati I Know It. Ti o ba jẹbi ẹsun ifipabanilopọ ti wọn fi kan an, yoo fi ẹwọn to to aadọrun ọdun jura. Wo bí Sunday Orimola ṣe gba ikú ẹranko kú ní Ifon ni Ondo lórí ọnà àtijẹ : Gbajugbaja oṣere Blue Film Ron Jeremy tun ti wọ wahala sii lẹyin ti wọn fẹsun kan an pe o ti fipa ba awọn obinrin to le ni mẹtala lọpọ, ti ọmọ ọdun marundinlogun si wa lara wọn. 